cyanic-selkie/wikianc huggingface dataset:
குகன் ஆனந்தன் இறப்பு
மரண விசாரணை
10 பேர் கொண்ட விசாரணைக் குழுவினர் மரண விசாரணை நடத்தி ஓர் அறிக்கை வெளியிட்டார்கள். அந்த அறிக்கையில், குழாய் போன்ற நெகிழ்வான மழுங்கிய பொருளால் குகன் ஆனந்தன் தாக்கப்பட்டு இருந்தாலும், அந்த அதிர்ச்சி மரணத்தை ஏற்படுத்தும் அளவிற்குப் போதுமானதாக இல்லை என்று கூறப் பட்டது.
தீர்ப்பு
தாக்குதல், பொய்யான சிறைவாசம், தவறான செயல், மற்றும் வலி ஆகியவற்றுகாக குகன் ஆனந்தனின் தாயாருக்கு மலேசிய ரிங்கிட் 851,700 வழங்க உயர் நீதிமன்றம் உத்தரவு பிறப்பித்தது.
இறுதிச் சடங்கு
குகன் ஆனந்தன் மரணம் அடைந்து எட்டு நாட்களுக்குப் பின்னர் இறுதிச் சடங்குகள் செய்யப்பட்டன. குகனின் உடல் பெட்டாலிங் ஜெயாவில் உள்ள மலாயா பல்கலைக்கழக மருத்துவ மையத்தில் (University Malaya Medical Centre) இருந்து 20 கி.மீ. தொலைவில் இருந்த பூச்சோங் இந்து மயானத்திற்கு கொண்டு செல்லப்பட்டது.
இதற்கு முன்னர் அதே மலாயா பல்கலைக்கழக மருத்துவ மையத்தில்தான் அவரின் இரண்டாவது பிரேதப் பரிசோதனையும் செய்யப்பட்டது.
குகன் ஆனந்தனின் குடும்பத்தினர், பூச்சோங் நாடாளுமன்ற உறுப்பினர் கோவிந்த் சிங் தியோ, காப்பார் நாடாளுமன்ற உறுப்பினர் எஸ். மாணிக்கவாசகம் மற்றும் பினாங்கு துணை முதல்வர் (II) பி ராமசாமி ஆகியோர் மலாயா பல்கலைக்கழக மருத்துவ மையத்தில் அவரின் உடலைப் பெறுவதற்கு வந்தனர்.
இறுதிச் சடங்குச் செலவுகளுக்கு சிலாங்கூர் அரசாங்கம்
செபுத்தே நாடாளுமன்ற உறுப்பினர் தெரேசா கோக்; சுபாங் ஜெயா நாடாளுமன்ற உறுப்பினர் சிவராசா ராசையா ஆகியோரும் குகனுக்கு இறுதி அஞ்சலி செலுத்த வந்து இருந்தனர். இறுதிச் சடங்குச் செலவுகளைச் சிலாங்கூர் மாநில அரசாங்கம் ஏற்றுக் கொண்டது.
குகனின் உடல் வைக்கப்பட்டு இருந்த மலாயா பல்கலைக்கழக மருத்துவ மைய சவக் கிடங்கிற்குள் நாடாளுமன்ற உறுப்பினர்கள்; குகனின் பெற்றோர்கள் மற்றும் இரண்டு நெருங்கிய உறவினர்கள் மட்டுமே செல்ல போலீசார் அனுமதித்ததால் அங்கே சிறிது நேரம் பரபரப்பு ஏற்பட்டது.
போலீஸ் அதிகாரிகள் ஊடக உறுப்பினர்களை கட்டிடத்திற்குள் நுழைய விடாமல் தடுத்தனர். ஐந்து பேர் கைது செய்யப் பட்டதைத் தவிர, அசம்பாவிதம் ஏதும் ஏற்படவில்லை.
இந்து உரிமைகள் போராட்டப் படை
கைது செய்யப் பட்டவர்கள், தடைசெய்யப்பட்ட இந்து உரிமைகள் போராட்டப் படையின் (இண்ட்ராப்) சட்டைகளை அணிந்து இருந்தனர். அவர்களில் ஒருவர் அதன் முன்னாள் ஒருங்கிணைப்பாளர் ஆர்.எஸ்.தனேந்திரன்.
மதியம் 2 மணிக்குப் பிறகு குகனின் உடலை ஏற்றிச் செல்லும் சவ வண்டி மலாயா பல்கலைக்கழக மருத்துவ மையத்தில் இருந்து வெளியேறியதும், "போலீஸ் கொலையாளிகள்", "மக்கள் சக்தி" மற்றும் "இண்ட்ராப் வாழ்க" போன்ற கோசங்கள் எதிரொலித்தன.
பூச்சோங் இந்து மயானக் கல்லறையில்
பலத்த போலீஸ் பாதுகாப்புடன், ஓர் உலங்கூர்தி (ஹெலிகாப்டர்) மேலே பறக்க சுபாங் ஜெயா காவல் நிலையத்திற்குச் சவ வண்டி சென்றது. இந்தக் காவல் நிலையத்தில் தான் குகன் ஆனந்தன் காலமானார். அங்கு ஒரு சிறிய அளவிலான பிரார்த்தனை நடைபெற்றது.
பூச்சோங் இந்து மயானக் கல்லறையில், சுமார் 1,000 பேர் கூடி இருந்தனர். போலீசாருக்கு எதிராக மீண்டும் கோசங்கள் எழுப்பப் பட்டன. இறுதியாக மாலை 5.20 மணியளவில் குகன் அடக்கம் செய்யப்பட்டார்.
பின்னர், மலேசிய உள்துறை அமைச்சர் டத்தோ ஸ்ரீ சையத் அமீட் அல்பார் தன் பதவியை ராஜினாமா செய்ய வேண்டும் என பூச்சோங் நாடாளுமன்ற உறுப்பினர் கோவிந்த் சிங் தியோ; மற்றும் பினாங்கு துணை முதல்வர் (II) பி ராமசாமி இருவரும் கோரிக்கை வைத்தனர்.
மேற்கோள்கள்
பகுப்பு:மலேசியாவில் நிகழ்வுகள் பகுப்பு:மலேசியாவில் மனித உரிமை மீறல்கள்
நேரு அறிக்கை
நேரு அறிக்கை (Nehru Report) என்பது பிரித்தானிய இந்தியாவில் இந்தியர்கள் எத்தகு அரசியல் சீர்திருத்தங்களை விரும்புகிறார்கள் என்பதை காலனிய அரசுக்கு எடுத்துக்கூற 1928 ஆம் ஆண்டில் இந்திய விடுதலை இயக்கத்தினரால் வெளியிடப்பட்ட ஓர் அறிக்கை. மோதிலால் நேரு தலைமையிலான அனைத்து கட்சிக் குழு ஒன்று இவ்வறிக்கையைத் தயார் செய்தது.
1928 இல் பிரித்தானிய இந்தியாவில் அரசியல் சீர்திருத்தங்களைக் குறித்து ஆராய சைமன் குழுவை பிரித்தானிய அரசு நியமித்தது. இந்தியர்களின் எதிர்காலத்தை நிர்ணயிக்கும் அதிகாரமுள்ள இக்குழுவில் இந்தியர் ஒருவர் கூட இடம்பெறவில்லை என்று இந்திய தேசிய காங்கிரசு உள்ளிட்ட இந்திய அமைப்புகள் இதனைக் கடுமையாக எதிர்த்தன. சைமன் குழுவைப் புறக்கணித்து விட்டு அனைத்துக் கட்சி குழு ஒன்றை உருவாக்கி ஒரு போட்டி அறிக்கையைத் தயார் செய்தன. இக்குழுவில் ஒன்பது பேர் இடம்பெற்றிருந்தனர். மோதிலால் நேரு தலைவராகவும் ஜவகர்லால் நேரு செயலாளராகவும் இருந்த இக்குழுவில் இரு முசுலிம்கள் உட்பட ஒன்பது பேர் இடம்பெற்றிருந்தனர். இக்குழு வெளியிட்ட அறிக்கையில் இந்தியாவுக்கு மேலாட்சி அங்கீகாரம் (dominion status) வழங்கப்பட வேண்டுமென்று கோரிக்கை விடுக்கப்பட்டது. மேலும் இந்தியர்களுக்கு உரிமைப் பட்டியல் (bill of rights), அரசியலமைப்புச் சட்டத்தின் மேலாண்மை (supremacy of the constitution), மதசார்பற்ற கூட்டாட்சி அமைப்பு முறை, மொழிவாரியாக மாநிலங்கள் போன்ற பரிந்துரைகள் அவ்வறிக்கையில் இடம்பெற்றிருந்தன.
மேற்கோள்கள்
பகுப்பு:இந்திய விடுதலைப் போராட்டம்
ரூபினி (நடிகை)
ரூபினி என்று பரவலாக அறியப்படும் கோமல் மதுவாகர் இந்தியாவின் மும்பையை சேர்ந்த திரைப்பட நடிகை ஆவார். 1987–1994 இடைப்பட்ட காலத்தில், தமிழ், கன்னடம், மலையாளம் உள்ளிட்ட மொழிகளில் நடித்துள்ளார். மம்மூட்டி, ரஜினிகாந்த், கமல்ஹாசன், மோகன்லால், சத்யராஜ், விஜயகாந்த், விஷ்ணுவர்தன், ரவிச்சந்திரன், முகேஷ், மோகன், ராமராஜன் உள்ளிட்ட தென்னிந்திய முன்னணி நடிகர்கள் அனைவருடனும் இணைந்து நடித்துள்ளார்.
மேற்கோள்கள்
பகுப்பு:தமிழ்த் திரைப்பட நடிகைகள் பகுப்பு:இந்தி திரைப்பட நடிகைகள் பகுப்பு:மலையாளத் திரைப்பட நடிகைகள் பகுப்பு:கன்னடத் திரைப்பட நடிகைகள் பகுப்பு:வாழும் நபர்கள் பகுப்பு:20 ஆம் நூற்றாண்டின் இந்திய நடிகைகள் பகுப்பு:இந்திய நடிகைகள் பகுப்பு:இந்தியத் திரைப்பட நடிகைகள் பகுப்பு:1969 பிறப்புகள் பகுப்பு:தெலுங்குத் திரைப்பட நடிகைகள்
ஹரிகிருஷ்ணா திவேதி
ஹரி கிருஷ்ணா திவேதி (Hari Krishna Dwivedi) ஓர் இந்திய நிர்வாகி ஆவார். இவர் தற்போது 1 ஜூன் 2021 முதல் மேற்கு வங்காள அரசின் தலைமைச் செயலாளராக பணியாற்றி வருகிறார். இவர், அலபன் பந்தோயோபாத்யாவிற்குப் பிறகு இப்பதவிக்கு வந்தார்.
ஆரம்பகால வாழ்க்கையும் கல்வியும்
திவேதி, 20 ஜூன் 1963 இல் உத்தரப் பிரதேசத்தில் பிறந்தார். வேதியியலில் முதுகலை அறிவியல் பட்டம் பெற்றார். ஜூலை 2021 இல், மேற்கு வங்காளத்தின் தலைமைச் செயலாளரான இவருக்கு, கொல்கத்தா பல்கலைக்கழகம் வளர்ச்சிப் பொருளாதாரத்தில் முனைவர் பட்டம் வழங்கியது. இலண்டன் பொருளியல் பள்ளியில் வளர்ச்சி பொருளாதாரத்தில் முதுகலைப் பட்டம் பெற்றார். மேலும், புகழ்பெற்ற பத்திரிகைகளில் கட்டுரைகளை வெளியிட்டார்.
தொழில்
திவேதி, முதலில் சில காலம் இந்திய வெளியுறவுப் பணியில் பணிபுரிந்து வந்தார். பின்னர், இந்திய ஆட்சிப் பணிக்கு மாற்றப்பட்டார். இவர், முன்பு மேற்கு வங்க அரசாங்கத்தில் உள்துறை, மலை விவகாரங்களில் கூடுதல் தலைமைச் செயலாளராக இருந்தார். கூடுதலாக, மேற்கு வங்க அரசாங்கத்தில் நாடாளுமன்ற விவகாரங்கள், திட்டமிடல் மற்றும் புள்ளியியல் மற்றும் திட்ட கண்காணிப்பு துறைகளின் செயலாளராகவும் இருந்தார். இவர் முன்பு நிதி அமைச்சகத்தில் மாநிலத்தின் கூடுதல் தலைமைச் செயலாளராகவும் இருந்தார்.
திவேதி, நீண்ட காலமாக வணிக வரி ஆணையராகவும், கலால் துறையின் பொறுப்பாளராகவும் இருந்தார். 2012 முதல் மேற்கு வங்க மின் மேம்பாட்டு கழகத்தின் உறுப்பினராக உள்ளார்.
மேற்கோள்கள்
பகுப்பு:வாழும் நபர்கள் பகுப்பு:1963 பிறப்புகள் பகுப்பு:இந்திய ஆட்சிப் பணி அலுவலர்கள்
செனபோன்
செனபோன் (Xenophon) ஏதென்சில் கி.மு. 430 முதல் கி. மு. 354 வரையிலான காலகட்டத்தில் வாழ்ந்த கிரேக்க தத்துவஞானி, வரலாற்று வரைவாளர், போர் வீரர் மற்றும் சாக்ரடீஸின் மாணவர் ஆவார். இவர் சொல்லணிக் கலையில் தேர்ந்தவரும் துசிடிடீசுக்குப் பின் வந்த கிரேக்க வரலாற்றாளர்களில் குறிப்பிடத்தக்கவரும் ஆவார்.
பாரசிகத்தின் இளவரசர் சைரஸ் அதன் அரியணையைக் கைப்பற்ற பத்தாயிரம் கிரேக்கர்கள் அடங்கிய கூலிப்படையைத் திரட்டினார். அப்படையில் செனபோனும் இணைந்தார். பாரசிகத்தில் கிரேக்கப் படையினர் வெற்றியை எட்டும் நேரத்தில் இளவரசர் சைரஸ் கொல்லப்பட்டதால் போர் முயர்ச்சி தோல்வியில் முடிந்தது. இதன் பின்னர் கிரேக்க தளபதிகள் வஞ்சகமாக கொல்லப்பட்டனர். தலைமை இல்லாத கிரேக்கப்படைக்கு செனபோன் தலைமை வகித்து பல இடற்பாடுகளைத் தாண்டி கிரேக்கப் படைகளை கிரேக்கத்துக்குக் கொண்டுவந்து சேர்த்தார்.
செனபோன் தான் மீட்டுவந்த படையிடம் இருந்து விடைபெற்றுக் கொண்டு ஏதென்சு வந்து சேர்ந்தார். அப்போது தன் ஆசான் சாக்கிரட்டீசு அநியாயமாக கொல்லப்பட்டதை அறிந்து வருந்தினார். ஏதென்சு மீது வெறுப்பு கொண்டார். அதனால் இவர் தன்னுடைய 30 ஆவது வயதில் எசுபார்த்தாவின் படையில் சேர்ந்தார்.
1. அன்பாசிஸ்
இந்நூல் பாரசீக மன்னர் சைரசுக்கும் அவரது சகோதரர் அர்டக்செர்க்கசுக்கும் இடையே நடைபெற்ற போர் பற்றிய முழுமையான தொகுப்பு ஆகும். குறிப்பாக பத்தாயிரத்துக்கு மேற்பட்ட படை வீரர்களை வெற்றிகரமாக வழிநடத்தி எசுபார்த்தாவுவுக்கு அழைத்து வந்த நிகழ்வை எழுதியுள்ளார்.
2. ஹெல்லெனிகா
இந்நூல் பெலப்பொனீசியா போர் பற்றிய வரலாற்று நூல்.
3. மெமோரபிலியா
செனபோனுக்கும், சாக்ரடீஸுக்கும் இடையில் நடைபெற்ற வரலாற்று நூல் ஆகும்.
4. பங்குவாட்
செனபோனின் இளமைக்கால வரலாற்றை பற்றியது.
5. பொருளாதாரம்
வெற்றிகரமான வாழ்கை வாழ தேவையான குறிப்புகள் மற்றும் பொருள்களை பற்றிய தகவல்களை உள்ளடக்கியது.
6. சைரோபீடியா
பாரசீக மன்னர் மகா சைரசின் இளைமைக்கால கல்வி, வாழ்க்கைத்தொழில், நிர்வாகம் பற்றிய விவரங்களைக் கொண்டது
மேற்கோள்
பகுப்பு:பண்டைய ஏதெனியன் தளபதிகள் பகுப்பு:பண்டைய கிரேக்க தளபதிகள் பகுப்பு:கிரேக்க பாரசீகப் போர்கள்
ஆயுள் கைதி (திரைப்படம்)
ஆயுள் கைதி இயக்குனர் கே. சுபாஷ் இயக்கிய தமிழ்த் திரைப்படம். இதில் பிரபு, ரேவதி ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு இசையமைத்தவர் சங்கர் கணேஷ் மற்றும் இத்திரைப்படம் வெளியிடப்பட்ட நாள் 29-சூன்-1991.
வெளி இணைப்புகள்
பகுப்பு:1991 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:சங்கர் கணேஷ் இசையமைத்த திரைப்படங்கள் பகுப்பு:பிரபு நடித்த திரைப்படங்கள் பகுப்பு:ரேவதி நடித்த தமிழ்த் திரைப்படங்கள் பகுப்பு:கவுண்டமணி நடித்த திரைப்படங்கள் பகுப்பு:ஜெய்சங்கர் நடித்த திரைப்படங்கள்
செங்கோண முக்கோணம்
வடிவவியலில் ஒரு முக்கோணத்தின் ஒரு கோணம் செங்கோணம் (அதாவது 90°) எனில் அம்முக்கோணம் செங்கோண முக்கோணம் (right triangle அல்லது right-angled triangle) என அழைக்கப்படும். செங்கோண முக்கோணத்தின் பக்கங்களுக்கும் கோணங்களுக்கும் இடையேயுள்ள தொடர்புதான் முக்கோணவியலின் அடிப்படையாக அமைகிறது.
சொல்லியல்
ஒரு செங்கோண முக்கோணத்தில் செங்கோணத்திற்கு எதிரில் உள்ள பக்கம் செம்பக்கம் (hypotenuse) எனவும், செங்கோணத்தைத் தாங்கும் இரு பக்கங்களும் தாங்கிப் பக்கங்கள் (catheti -plural;  cathetus -singular) எனவும் அழைக்கப்படுகின்றன. படத்தில் செம்பக்கம் a. பக்கம் a, B கோணத்திற்கு அடுத்தள்ள பக்கமாகவும், A கோணத்திற்கு எதிர்ப்பக்கமாகவும் உள்ளது. பக்கம் b, A கோணத்திற்கு அடுத்துள்ள பக்கமாகவும்,  B கோணத்திற்கு எதிர்ப்பக்கமாகவும் அமைகிறது.
மூன்று பக்க அளவுகளும் முழு எண்களாக இருந்தால் அச்செங்கோண முக்கோணம் பித்தாகரசு முக்கோணம் எனப்படும். அம்மூன்று பக்க அளவுகளும் பித்தாகரசின் மும்மை எனப்படும்
பரப்பு
ஏனைய முக்கோணங்களுக்குப் போலவே செங்கோண முக்கோணத்தின் பரப்பு, அதன் அடிப்பக்கம் மற்றும் அந்த அடிப்பக்கத்தின் குத்துயரம் இரண்டின் பெருக்குத்தொகையில் பாதியாகும். செங்கோண முக்கோணத்தில் ஒரு தாங்கிப் பக்கத்தை அடிப்பக்கமாக எடுத்துக் கொண்டால் மற்றொரு தாங்கிப் பக்கம் குத்துயரமாக இருக்கும்.
பரப்பு T -ன் வாய்ப்பாடு:
இங்கு a மற்றும் b இரண்டும் தாங்கிப் பக்கங்கள்.
செங்கோண முக்கோணத்தின் உள்வட்டமானது செம்பக்கம் AB -ஐ புள்ளி P -ல் தொடுகிறது எனில்,
பரப்பு T:
குத்துயரம்
செங்கோணத்தைக் கொண்ட உச்சியிலிருந்து செம்பக்கத்துக்கு வரையப்படும் குத்துயரம் செங்கோண முக்கோணத்தை இரண்டு சிறிய செங்கோண முக்கோணங்களாகப் பிரிக்கும். இவ்விரண்டும் ஒன்றுக்கொன்று வடிவொத்தவையாகவும் மூல முக்கோணத்திற்கும் வடிவொத்தவையாகவும் இருக்கும்.
எனவே:
இக்குத்துயரம் செம்பக்கத்தின் இரு கோட்டுத்துண்டுகளின் பெருக்கல் சராசரியாக (இடை விகிதசமன்) அமையும்.
தாங்கிப் பக்கங்கள் ஒவ்வொன்றும் செம்பக்கம் மற்றும் அத்தாங்கிப் பக்கத்தை அடுத்துள்ள செம்பக்க கோட்டுத்துண்டு இரண்டின் இடை விகிதசமனாக இருக்கும்.
அதாவது:
இங்கு a, b, c, d, e, f  என்பவை படத்தில் காட்டப்பட்டுள்ளவாறு அமையும்.
மேலும் செம்பக்கத்திற்கு வரையப்படும் குத்துயரமானது செங்கோணத்தைத் தாங்கும் பக்கங்களோடு பின்வருமாறு தொடர்பு கொண்டுள்ளது.
பித்தாகரசு தேற்றம்
இதன் சமன்பாடு வடிவம்:
தேவையானதும் போதுமானதுமான கட்டுப்பாடுகள்
முக்கோணம் ABC இன் பக்கங்கள் a \le b < c, அரைச்சுற்றளவு s, பரப்பளவு T, மிகநீளமான பக்கத்தின் செங்குத்துயரம் h, சுற்றுவட்ட ஆரம் R, உள்வட்ட ஆரம் r, வெளிவட்ட ஆரங்கள் ra, rb, rc , நடுக்கோடுகளின் நீளங்கள் ma, mb, mc எனில் கீழுள்ள ஆறுவகைகளிலுள்ள எவையேனும் ஒரு முடிவு உண்மையாக இருந்தால், இருந்தால் மட்டுமே, அம்முக்கோணம் செங்கோண முக்கோணம் ஆகும். இம்முடிவுகள் அனைத்துமே ஒரு செங்கோண முக்கோணத்தின் பண்புகள் ஆகும்.
முக்கோணவியல் விகிதங்கள்
ஒரு செங்கோண முக்கோணத்தின் பக்கங்களின் விகிதங்களைப் பயன்படுத்தி குறுங்கோணங்களுக்கான முக்கோணவியல் சார்புகளை வரையறுக்கலாம். வடிவொத்த முக்கோணங்களின் ஒத்தபக்கங்களின் விகிதங்கள் சமமாக இருக்கும் என்ற உண்மையிலிருந்து, ஒரு முக்கோணத்தின் பக்க நீளங்களுக்கும் கோண அளவுகளுக்கும் தொடர்பு இருக்கும் என்ற கருத்து அறியப்படுகிறது. இரு செங்கோண முக்கோணங்களில் ஒன்றின் செம்பக்கம் மற்றதன் செம்பக்க நீளத்தைப் போல இருமடங்கு எனில் மற்ற பக்கங்களும் அவ்வாறே அமையும். இந்த பக்க விகிதங்களைத்தான் முக்கோணவியல் சார்புகள் தருகின்றன.
ஒரு செங்கோண முக்கோணத்தின் கோணம் A -ன் முக்கோணவியல் சார்புகளை வரையறுக்க அம்முக்கோணத்தின் பக்கங்களைப் பின்வருமாறு அழைக்கலாம்:
செங்கோணத்திற்கு எதிர்ப்பக்கம். இதன் அளவு h. ஒரு செங்கோண முக்கோணத்தில் செம்பக்கந்தான் மூன்று பக்கங்களிலும் நீளமானது.
செங்கோணம் மற்றும் நாம் எடுத்துக்கொண்ட கோணம் இரண்டிற்கும் ( A மற்றும் C) பொதுவான பக்கம். இதன் நீளம் b.
முக்கோணவியல் சார்புகள்:
சிறப்புவகை செங்கோண முக்கோணங்கள்
சிறப்புக் கோணங்களைக் கொண்ட செங்கோண முக்கோணங்களைப் பயன்படுத்தி சில குறிப்பிட்ட கோணங்களுக்கான முக்கோணவியல் சார்புகளின் மதிப்புகளைக் காணலாம்.
30-60-90 முக்கோணத்திலிருந்து π/6 -ன் மடங்காக அமையும் கோணங்களின் முக்கோணவியல் சார்புகளின் மதிப்புகளையும்;
45-45-90 முக்கோணத்திலிருந்து π/4 -ன் மடங்காக அமையும் கோணங்களின் முக்கோணவியல் சார்புகளின் மதிப்புகளையும் காண முடியும்.
தேலேசுத் தேற்றம்
BC -ஐ விட்டமாகக் கொண்ட வட்டத்தின் மீது அமைந்த ஏதேனுமொரு புள்ளி A எனில், ( B அல்லது C -தவிர) △ABC ஒரு செங்கோண முக்கோணமாகும். செங்கோணம் உச்சி A -ல் அமையும்.
மறுதலைக் கூற்று:
ஒரு வட்டத்துக்குள் செங்கோண முக்கோணம் ஒன்று வரையப்பட்டால் அதன் செம்பக்கம் வட்டத்தின் விட்டமாகும்.
கிளை முடிவு:
நடுக்கோடுகள்
ஒரு செங்கோண முக்கோணத்தின் நடுக்கோடுகளுக்கு பின்வரும் முடிவு உண்மையாக இருக்கும்:
செம்பக்கத்திற்கு வரையப்படும் நடுக்கோடு, மூல செங்கோண முக்கோணத்தை இரண்டு இருசமபக்க முக்கோணங்களாகப் பிரிக்கும்.
சராசரிகளுடன் தொடர்பு
ஒரு செங்கோண முக்கோணம் H, G -ஐ தாங்கிப் பக்கங்களாகவும்a A -ஐ செம்பக்கமாகவும் கொண்டிருந்தால்,
ஏனைய பண்புகள்
a, b -தாங்கிப் பக்கங்களாகவும் c -செம்பக்கமாகவும் கொண்ட செங்கோண முக்கோணத்தின் உள்வட்ட ஆரம்:
p,  q நீளமுள்ள கோட்டுத்துண்டுகள் உச்சி C லிருந்து செம்பக்கத்தை c/3  நீளமுள்ள மூன்று சமதுண்டுகளாகப் பிரித்தால்:
முக்கோணத்துக்குள் வெவ்வேறான இரண்டு சதுரங்கள் வரையக்கூடிய முக்கோணங்கள் செங்கோண முக்கோணங்கள் மட்டும்தான்
அவ்வாறு ஒரு செங்கோண முக்கோணத்துக்குள் வரையப்பட்ட வெவ்வேறு இரு சதுரங்களின் பக்க நீளங்கள் h,  s   (h>s). செம்பக்கம் c எனில்:
வெளி இணைப்புகள்
பகுப்பு:முக்கோணவியல் பகுப்பு:முக்கோணங்கள்
பிரிடேட்டர் (திரைப்படம்)
பிரிடேட்டர் (Predator) என்பது 1987 ஆண்டைய அமெரிக்க  அறிபுனை அதிரடித் திரைப்படமாகும், இப்படமானது சகோதரர்களான ஜிம் மற்றும் ஜான் தோமஸ் ஆகியோரால் எழுதப்பட்டு, ஜான் மெக்டெர்னானால் இயக்கப்பட்டது. இப்படத்தில் நடு அமெரிக்காவில் குறிப்பிடப்படாத ஒரு நாட்டில் கெரில்லா கட்டுப்பாட்டில் உள்ள பிரதேசத்தில் பணயக் கைதிகளை மீட்கும் பணியில் ஈடுபடும் உயர்நிலை இராணுவ மீட்பு குழு தலைவராக ஆர்னோல்டு சுவார்செனேகர் நடித்துள்ளார். இவரது குழுவை தொழில்நுட்பரீதியாக மேம்பட்ட வேற்றுலக உயிரி வேட்டையாடுகிறது. இந்த பிரிடேட்டர் கதையானது  1984 ஆம் ஆண்டு, ஹண்டர் என்ற பெரில் எழுதப்பட்டது. படப்பிடிப்பானது 1986 மார்ச்-சூன் காலகட்டத்தில் துவங்கியது, சிறப்பு உயிரினமானது ஸ்டான் வின்ஸ்டனால் வடிவமைக்கப்பட்டது.
கதைச்சுருக்கம்
நடு அமெரிக்காவில் கெரில்லா போராளிகளிடம் உள்ள பணயக் கைதிகளை மீட்கப்போகும் அதிரடிப் படை வீரர்கள், அங்கே காட்டில் தொழில் நுட்டப்தில் மேம்பட்ட அயல்கிரக வாசியின் வேட்டைக்கு ஆளாகின்றனர். அதை அழிக்க கதாநாயகன் மேற்கொள்ளும் அதிரடி சாகசமே இதன் கதை.
மேற்கோள்கள்
பகுப்பு:1987 திரைப்படங்கள் பகுப்பு:20 ஆம் நூற்றாண்டு பாக்ஸ் திரைப்படங்கள் பகுப்பு:அமெரிக்கத் திரைப்படங்கள் பகுப்பு:ஆங்கிலத் திரைப்படங்கள் பகுப்பு:எசுப்பானிய மொழித் திரைப்படங்கள்
அனேகன் (திரைப்படம்)
அனேகன் இந்திய திரையுலகில், இயக்குனர் கே. வி. ஆனந்த் இயக்கிய தமிழ்த் திரைப்படமாகும். ஏ.ஜி.எஸ் நிறுவனத்தின் தயாரிப்பிலும், ஹாரிஸ் ஜெயராஜின் இசையிலும், தனுஷ், அமைரா தாஸ்தூர், கார்த்திக், அதுல் குல்கர்னி மற்றும் பலரது நடிப்பிலும் உருவானது. மேலும் ஓம்பிரகாஷ் ஒளிப்பதிவாளராகவும், ஆன்டனி படத் தொகுப்பாளராகவும் இருந்தனர். இப்படத்தின் படப்பிடிப்பு ஆவணி மாதம் 17ம் நாள் (2 செப்டம்பர் 2013) புதுச்சேரியில் துவங்கியது.
இசை
ஹாரிஸ் ஜயராஜ் இப்படத்திற்கு இசையமைத்துள்ளார். இவர் இயக்குனர் கே. வி. ஆனந்துடன் தொடர்ந்து 4வது முறையாக இணைந்து பணியாற்றியுள்ளார்.
இப்படத்தில் மொத்தம் 6 பாடல்கள். சோனி நிறுவனத்தின் மூலம் 2014ம் ஆண்டு நவம்பர் 9ம் நாள் படத்தின் இசை வெளியிடப்பட்டது. சங்கர் மகாதேவன், C.S.அமுதன், திப்பு ஆகியோர் நீண்ட இடைவெளிக்குப் பின் ஹாரிஸ் ஜயராஜுடன் இப்படத்தில் இணைந்து பணியாற்றியுள்ளனர்.
சந்தைப்படுத்துதல்
இப்பட முன்னோட்டத்தின் முதற்கட்டமாக, படத்தின் முதல் விளம்பரச் சித்திரம் ஆவணி மாதம் 16ம் நாள் (2013ம் ஆண்டு செப்டம்பர் மாதம் 1ஆம் நாள்) வெளியிடப்பட்டது. இதன் சிறப்பம்சம், படத்தின் பெயர் இலட்சனை, விளையாட்டுப் பலகையைப் (Gamepad) போல் வடிவமைக்கப்பட்டிருந்ததாகும். படத்தின் சில புகைப்படங்கள், விளம்பர சுவரொட்டிகள், 2013ஆம் ஆண்டு அக்டோபர் மாதம் 24ம் நாள் வெளியிடப்பட்டது. மேலும் திரைப்படத்தின் ஒரு நிமிட டீசர் 2014ம் ஆண்டு அக்டோபர் 21ம் நாள் தீபாவளியன்று சோனி நிறுவனம் தனது யூட்யூப் பக்கத்தில் வெளியிட்டது. டீசர் வெளியிட்ட ஒரு வாரத்தில் 750,000பேர் பார்த்தனர்.
வெளியீடு
இப்படம் பிப்ரவரி 13ஆம் நாள் திரையிடப்பட்டது.
குறிப்புகள்
பகுப்பு:2015 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:தனுஷ் நடித்துள்ள திரைப்படங்கள் பகுப்பு:மியன்மார் தமிழரைச் சித்தரிக்கும் திரைப்படங்கள் பகுப்பு:ஹாரிஸ் ஜயராஜ் இசையமைத்த தமிழ்த் திரைப்படங்கள் பகுப்பு:கார்த்திக் நடித்த திரைப்படங்கள் பகுப்பு:தலைவாசல் விஜய் நடித்த திரைப்படங்கள்
பின்வழி குண்டேற்றுதல்
thumb|300x300px|ருசிய [[122 மிமீ எம்1910 ஹாவித்சர்|122 மிமீ எம்1910 ஹாவித்சரின் குழலாசனம். ]] பின்வழி குண்டேற்றுதல் அல்லது குழலாசன குண்டேற்றம் என்பது தோட்டாப்பொதி அல்லது எறிகணையை, குழலின் பின்புறத்தில் இருக்கும் அறையினுள் புகுத்தப்படும் குண்டேற்ற முறை ஆகும். இவ்வகையில் குண்டேற்றப்படும் சுடுகலன்கள் பின்வழி-குண்டேற்ற துப்பாக்கி/பீரங்கி என்று அறியப்படும்.
பெரும் அளவில் உற்பத்தியாகும் நவ்வென சுடுகலன்கள் பின்வழி-குண்டேற்றப்படுபவை தான் (வாய்வழியாக குண்டேற்றப்படும் மோர்ட்டர் மட்டும் விதிவிலக்கு).
நீண்ட குழாய்க்குள் எறியத்தை,(அதிலும் மரையிடுதலால் ஏற்பட்ட சுருளையான பள்ளங்கள் இருக்கும் குழலுள்) திணிப்பதைவிட, துப்பாக்கி/பீரங்கியின் பின்புறத்தில் சீக்கிரமாக குண்டேற்றலாம். குறைவான மீள்குண்டேற்ற நேரம் தான் பின்வழி குண்டேற்றுதலின் சாதகம் ஆகும்.
வரலாறு
thumb|300x300px|ஸ்டாக்ஹோம்மின் [[சுவீட சேனை அருங்காட்சியகம்|சேனை அருங்காட்சியகத்தில் பார்வைக்கு வைக்கப்பட்டுள்ள 15 மற்றும் 16-ஆம் நூற்றாண்டின் முற்கால பின்-குண்டேற்ற சுடுகலன்கள்.]] பர்கண்டி யில் 14-ஆம் நூற்றாண்டில் தான் பின்வழி குண்டேற்றம் வந்தது, ஆனால் 19-ஆம் நூற்றாண்டில் தான் இது நன்கு மேம்படுத்தப்பட்டது.
துப்பாக்கிகள்
thumb|பின்-குண்டேற்ற துப்பாக்கியான பிலிப் V-ன் இயங்குநுட்பம் காட்டும் படும். thumb|300x300px|[[ஃபெர்குசன் புரிதுமுக்கி யின் பின்வழி-குண்டேற்றம் ]]
பீரங்கிப்படை
thumb|300x300px|ஓர் பெரிய கப்பற் பீரங்கியின் குண்டேற்ற சுழற்சியை காட்டும் நகர்படம். பச்சை=எறியம்; மஞ்சள்=உந்துபொருள்/வெடிபொருள். வெடிக்கும்போது தீ [[சேமகம் (பீரங்கி)|சேமகத்தை அடையாமல் தடுக்க, தானியங்கிக் கதவுகள் செயல்படுவதை கவனிக்கவும்.]]
மேற்கோள்கள்
பகுப்பு:சுடுகலன் இயக்கங்கள்
செம்பூதி பிதாவூர்குடிக்கருப்பர் கோயில்
செம்பூதி பிதாவூர்குடிக்கருப்பர் கோயில் தமிழ்நாட்டில் புதுக்கோட்டை மாவட்டம், செம்பூதி என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் கிராம முறைப்படி ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
வில்லியம் வெட்டர்பர்ன்
சர் வில்லியம் வெட்டர்பர்ன் (Sir William Wedderburn), (25 மார்ச் 1838 – 25 ஜனவரி 1918),  ஐக்கிய இராச்சியத்தின் ஸ்காட்லாந்து பகுதியைச் சேர்ந்த பிரித்தானிய  இந்தியாவின் அரசின் இந்தியக் குடிமைப் பணி அதிகாரி மற்றும் அரசியல்வாதி ஆவார்.
அவரது பணிக்காலத்தில் இந்திய வேளாண்குடி மக்களின் பிரச்சனைகளுக்கு தீர்வு காண வங்கித் துறையில் சீர்திருத்தங்கள் கொண்டு வர முயற்சித்தார். இவரது முயற்சிகளுக்கு ஆங்கிலேய நிர்வாகாத்தினர் முட்டுகட்டைகள் போட்டதால், அரசுப் பணியிலிருந்து விலகி, இந்திய மக்களுக்கு அரசியல் விழிப்புணர்வு ஏற்படுத்த தாதாபாய் நௌரோஜி, சுரேந்திரநாத் பானர்ஜி மற்றும் ஆலன் ஆக்டவியன் ஹியூம் ஆகியவர்களுடன் இணைந்து 1885ல் இந்திய தேசிய காங்கிரசு அமைப்பை பம்பாய் நகரத்தில் நிறுவி, இந்தியர்களுக்கான சுயாட்சி அரசை நிறுவ உதவினார்.
பணிகள்
1860ல் இந்தியக் குடிமைப் பணியில் சேர்ந்த வில்லியம் வெட்டர்பர்ன், சிந்து மாவட்ட நீதிபதியாகவும், பின்னர் பம்பாய் மாகாண அரசின் செயலளர் பதவியிலும், 1885 முதல் பம்பாய் உயர்நீதிமன்ற நீதிபதியாகவும் பணியாற்றியவர். 1887ல் பம்பாய் மாகாண அரசின் தலைமைச் செயலாளர் பதவியிலிருந்து ஓய்வு பெற்றார்.
இந்திய வேளாண் குடிமக்கள் அநியாய வட்டிக்கு கடன் பெற்று, பின்னர் கடனை தீர்ப்பதற்கு படும் துயரங்களை நீக்க வேண்டி,  வேளாண் கூட்டுறவு கடன் சங்கங்களை நிறுவ பாடுபட்டவர். மேலும் இந்தியா நகரங்கள் மற்றும் கிராமங்களில் உள்ளாட்சி அமைப்புகளை நிறுவி, அதன் மூலம் இந்தியர்களுக்கு அரசியல் விழிப்புணர்வை ஏற்படுத்த பாடுபட்டவர். இந்திய மக்கள் நவீன அரசியலை கற்றுக் கொள்வதற்கு வசதியாக, தாதாபாய் நௌரோஜி, சுரேந்திரநாத் பானர்ஜி மற்றும் ஆலன் ஆக்டவியன் ஹியூம் ஆகியவர்களுடன் இணைந்து 1885ல் இந்திய தேசிய காங்கிரசு அமைப்பை நிறுவ பாடுபட்டார். வில்லியம் வெட்டர்பர்ன், 1889-1890 ஆண்டுகளில் இந்திய தேசிய காங்கிரசு கட்சியின் தலைவராகப் பணியாற்றினார். கோபால கிருஷ்ண கோகலேவுடன் நெருங்கிப் பழகியவர். வில்லியம் வெட்டர்பர்ன் ஐக்கிய இராச்சியத்தின் நாடாளுமன்ற உறுப்பினராக 1893 முதல் 1900 வரை பணியாற்றியவர்.
வெளி இணைப்புகள்
பகுப்பு:பிரித்தானிய இந்தியா பகுப்பு:இந்திய தேசிய காங்கிரஸ் அரசியல்வாதிகள்
வெண்புருவ விசிறிவால்
வெண்புருவ விசிறிவால் (White-browed fantail)(ரைபிதுரா ஆரியோலா) என்பது ரைபிதுரிடே குடும்பத்தைச் சேர்ந்த ஒரு சிறிய பாசாரின் பறவையாகும்.
விளக்கம்
இடது|thumb| [[மாம்பழம்|மா மரக்கிளையில் முட்டையுடன் கூடிய வெண்புருவ விசிறிவால் கூடு - இலங்கையின் பகமுனாவில்]] முதிர்ந்த வெண்புருவ விசிறிவால் குருவி சுமார் 18 செ.மீ. நீளமுடையது. இது அடர் பழுப்பு நிற மேற்பகுதிகளைக் கொண்டுள்ளது. இறக்கை வெண்புள்ளிகளுடனும் வெண்மையான அடிப்பகுதிகளுடன் இந்தப்பறவைகள் காணப்படும். விசிறி வடிவ வால் வெண்ணிற விளிம்புடன் காணப்படும். நீண்ட வெள்ளை சூப்பர்சிலியா நெற்றியில் சந்திக்கிறது. தொண்டை மற்றும் கண்மூடி கருப்பு நிறத்துடனும் விளிம்பில் வெள்ளை நிறமுடைய மீசை உள்ளது.
வாழிடம்
இந்தியத் துணைக்கண்டம் மற்றும் தென்கிழக்கு ஆசியாவின் வெப்பமண்டல பகுதிகளில் வெண்புருவ விசிறிவால் இனப்பெருக்கம் செய்கிறது. கிழக்கு பாக்கித்தானிலிருந்து தெற்கு இந்தோசீனா வரை இந்தச் சிற்றினம் காணப்படுகிறது. இது காடுகளில் காணப்படுகிறது.
நடத்தை மற்றும் சூழலியல்
ஒரு மரத்தில் ஒரு சிறிய கோப்பை வடிவ கூட்டில் மூன்று முட்டைகள் வரை இடும். வெண்புருவ விசிறிவால் பூச்சிகளை உண்ணக்கூடியது. மேலும் இது அடிமரங்கள் வழியாக நகரும்போது இதன் வாலை அடிக்கடி விசிறிக்கொள்கிறது.
மேற்கோள்கள்
பகுப்பு:குருவிகள்
சடானனம்
சடானனம் (சடை ஆனனம்) என்பது சிற்றிலக்கிய வகைகளில் ஒன்றாகப் பாகுபடுத்திக் காட்டப்பட்டுள்ள நூல் வகை.
சடானனம் என்பது சடைமுடியில் திருகிச் செருகும் சடை-வில்லை என்னும் அணிகலன். நான்மணி மாலை என்னும் நூல் நான்கு வகையான பாடல்கள் மாறி மாறி அடுக்கி வருமாறு ஒரு பொருள் மேல் பாடப்பட்டிருக்கும் ஒரு வகைச் சிற்றிலக்கியம். அது போலச் சடானனம் என்னும் நூலில் கலிப்பாவும், தாழிசையும் விரவி வருமாறு பாடல்கள் ஒரு பொருள் மேல் தொடுக்கப்பட்டிருக்கும். இந்தச் சடானனம் என்னும் சிற்றிலக்கியம் பாடல் அமைதியால் பெயர் பெற்ற நூல்.
கலிப்பாவும் தாழிசையும் நான்மணி மேல் காட்டல் நலத்துறு சடானன நற்பா
மேற்கோள்
பகுப்பு:சிற்றிலக்கிய வகைகள்
ஜல்பைகுரி மாவட்டம்
மாவட்டத்தின் தலைமையகம் இந்திய நகரமான ஜல்பைகுரியில் உள்ளது, இது வட வங்காளத்தின் தலைமையகமாகும், மேலும் சுற்றுலா, காடு, மலைகள், தேயிலைத் தோட்டங்கள், அழகிய அழகு மற்றும் வணிகமயமாக்கல் மற்றும் வணிகம் ஆகியவற்றில் அதன் சிறப்பு முக்கியத்துவத்தைக் கொண்டுள்ளது.
சொற்பிறப்பு
ஜல்பைகுரி என்ற பெயர் ஜல்பாய் என்ற பெங்காலி வார்த்தையிலிருந்து வந்தது, அதாவது "ஆலிவ்" என்று பொருள்படும், ஏனெனில் வளர்ந்து ஆலிவ் இம்மாவட்டத்தில் 1900 களில் கூட காணப்பட்டது. குரி என்ற பின்னொட்டு ஒரு இடம் என்று பொருள். முழு பிராந்தியத்தின் பிரதான தெய்வமான ஜல்பேஷ் ( சிவா ) உடன் இந்த பெயரை இணைக்க முடியும்.
வரலாறு
ஜல்பைகுரி மாவட்டம் மேற்கு தூர்கள் மற்றும் கிழக்கு மொராங்கின் முக்கிய பகுதியை உள்ளடக்கியது; சைலன் டெப்நாத்தின் கூற்றுப்படி, இந்த பகுதி பண்டைய காலத்தில் காமரூப இராச்சியத்தின் ஒரு பகுதியாக இருந்தது, ஏழாம் நூற்றாண்டின் நடுப்பகுதியில் இருந்து இது காமதாபூர் இராச்சியத்தின் ஒரு பகுதியாக மாறியது. காமதாபூரின் ஐந்து பண்டைய தலைநகரங்களில் மூன்று புவியியல் ரீதியாக ஜல்பைகுரி மாவட்டத்தில் இருந்தன என்று சைலன் எழுதுகிறார்; மூன்று தலைநகரங்களும் சிலாபட்டா, மைனாகுரி மற்றும் பஞ்சாகர் ஆகிய இடங்களில் இருந்தன. அவரைப் பொறுத்தவரை, அடுத்த கோச் இராச்சியத்தின் முதல் தலைநகரான ஹிங்குலவாஸ் ஜல்பைகுரி மாவட்டத்திலும் இருந்தது. அலிபூர்துவார் துணைப்பிரிவில் மகாகல்கூரியுடன் ஹிங்குலவர்கள் நன்கு அடையாளம் காணப்பட்டுள்ளனர். 1947 ஆம் ஆண்டு பிரிவினையின் போது, மாவட்டத்தின் தெற்கே 5 காவல் நிலையங்கள் ஜல்பைகுரியிலிருந்து துண்டிக்கப்பட்டு அப்போதைய கிழக்கு பாகிஸ்தானில் (இப்போது பங்களாதேஷ்) சேர்க்கப்பட்டன.
நிலவியல்
ஜல்பைகுரி என்பது மேற்கு வங்கத்தின் ஒரு பகுதியாகும், இது வட வங்கத்தில் அமைந்துள்ளது. மேற்கு வங்கத்தின் வடக்கு பகுதியில் அமைந்துள்ள மாவட்டம் முறையே வடக்கு மற்றும் தெற்கில் பூட்டான் மற்றும் வங்காள தேசத்துடன் சர்வதேச எல்லைகளையும், மேற்கு மற்றும் வடமேற்கில் டார்ஜீலிங் மலைகள் மற்றும் கிழக்கு திசையில் அலிபூர்துவார் மாவட்டம் மற்றும் கூச் பெகர் மாவட்டங்களையும் கொண்டுள்ளது. தேசிய பாதுகாக்கப்பட்ட பகுதிகளில் கோருமாரா தேசிய பூங்கா மற்றும் சப்ராமரி வனவிலங்கு சரணாலயம் ஆகியவை இங்குள்ளன
பொருளாதாரம்
ஜல்பைகுரியின் விவசாய பகுதி 2530.63 சதுர கிலோமீட்டருக்கு மேல் உள்ளது. ஜல்பைகுரி மாவட்டத்தின் ஆதிக்கம் செலுத்தும் விவசாய பொருட்கள் சணல் மற்றும் புகையிலை ஆகும். நெல் அரிசி மழைக்காலத்திற்கு முன்னும் பின்னும் வளர்க்கப்படுகிறது. பாக்கு, தென்னை மற்றும் மிளகு ஆகியவை பொதுவான தோட்ட பயிர்கள் ஆகும். காய்கறி, கடுகு, உருளைக்கிழங்கு சாகுபடி அதிகரித்து வருகிறது. விவசாயத்தை ஆதரிப்பதற்காக, சூரியகாந்தி, மக்காச்சோளம் மற்றும் நிலக்கடலை உற்பத்திக்கு சிறப்பு திட்டங்கள் எடுக்கப்பட்டுள்ளன. போரோ நெல் மற்றும் உருளைக்கிழங்கு சாகுபடியில் புரட்சிகர முறைகள் பயன்படுத்தப்படுகின்றன. ஆனால் நவீன தொழில்நுட்பத்தை பயன்படுத்தாததால், ஏராளமான விவசாயிகள் இன்னும் பாரம்பரிய தொழில்நுட்பத்தை நம்பியுள்ளனர். சாகுபடி செய்யக்கூடிய நிலத்தில் 33% மட்டுமே பாசனத்திற்காக உருவாக்கப்பட்டுள்ளது.
அரசியல்
இது ஜல்பாய்குரி மக்களவைத் தொகுதிக்கு உட்பட்டது ஆகும். இந்த மாவட்டத்தில் தூப்குரி, மைனாகுரி, ஜல்பாய்குரி, ராஜ்கஞ்சு, தப்கிராம்-பூல்பாரி, மல்பசார் ஆகிய சட்டமன்றத் தொகுதிகள் உள்ளன.
இணைப்புகள்
பகுப்பு:இந்திய மாவட்டங்கள் பகுப்பு:மேற்கு வங்காள மாவட்டங்கள் பகுப்பு:ஜல்பாய்குரி மாவட்டம்
ஆலத்தூர் கிழார்
ஆலத்தூர் கிழார் சங்ககாலப் புலவர்களில் ஒருவர். சங்கநூல் தொகுப்பில் இவரது பாடல்கள் ஏழு இடம்பெற்றுள்ளன. அவற்றில் இவர் சோழ அரசர்கள் மூவரைக் குறிப்பிட்டுள்ளார்.
சேட்சென்னி நலங்கிள்ளி,
சோழன் நலங்கிள்ளி,
சோழன் குளமுற்றத்துத் துஞ்சிய கிள்ளி வளவன்
ஆகியோர் அந்த அரசர்கள்.
இவர் ஆலத்தூர் என்னும் ஊரிலிருந்த வேளாளார் போலும். இவர் கடைச் சங்கத்தவர். இவர் சோழன் நலங்கிள்ளியின் படைப்பெருக்கினைக் காண்கையில் படைசெல்லும் வழியிலுள்ள பனை மரங்களின் நுங்குகளைத் தலைப்படையும், பழங்களை இடைப்படைகளும், அப்பழங்களின் கொட்டைகளாலாகிய கிழங்குகளைக் கடைப்படைகளும் நுகர்ந்து சென்றன எனத்தமிழரசன் படைமிகுதி கூறினார். “தலையோர் நுங்கின தீஞ்சாறு மிசைய, இடையோர் பழத்தின்பைங்கனிமாந்தக், கடையோர், விடுவாய்ப் பிசிரொடு சுடுகிழங்கு நுகர”(புறம்-312) எனக் கூறினார்.
ஆலத்தூர் கிழார் பாடல்கள்
குறுந்தொகை 112, 350
புறநானூறு 34, 36 , 69 , 225, 324
பகுப்பு:சங்கப் புலவர்கள்
பாதுகாப்பு அடையாள விண் பகுதி
பாதுகாப்பு அடையாள விண் பகுதி (ADIZ- Air Defense Identification Zone) என்பது அந்நிய விண் ஊர்திகள் தங்களது விண் எல்லையைக் கடக்கும் பொழுது அவ்வூர்திகளின் அடையாளத்தைத் தெரியப்படுத்தும் விதத்தில் சில தகவல்களை அளிக்க வேண்டும் என்ற கட்டுப்பாட்டை ஒரு நாடு விதித்திருக்கும் பகுதியாகும். அதாவது ஒரு நாட்டின் எல்லைக்குள் இருக்கும் விண் பகுதியில் மற்றொரு நாட்டின் விண் ஊர்திகள் பறப்பதற்கு முன் அல்லது பறக்கும் பொழுது சில நடைமுறைகளைப் பின்பற்ற வேண்டும் அல்லது இசைவு பெற வேண்டும் என்ற கட்டுப்பாடு விதிக்கப்பட்டு இருக்கும் விண் பகுதியே பாதுகாப்பு அடையாள விண் பகுதி ஆகும்.
உலக வரைபடத்தில் புவியியல் என்றும் அரசியல் என்றும் இரண்டு வேறுபாடுகளை நாம் பார்த்திருக்கிறோம். புவியியல் என்பது இயற்கையானது. அரசியல் என்பது மனிதன் உருவாக்கியது. மனிதனின் ஆளுமையின் திறனே அரசியல் எல்லைகளை முடிவு செய்கிறது. அந்த எல்லைகளைப் பூமியுடன் நிறுத்திக்கொள்ளாமல் விண்வெளியிலும் வரையறுத்துக் கொண்டதன் விளைவே பாதுகாப்பு அடையாள விண் பகுதி ஆகும். உலகில் உள்ள பெரும்பாலும் அனைத்து நாடுகளுமே இது போல் தங்களுக்கென்று தனித் தனி பாதுகாப்பு அடையாள விண் பகுதிகளைக் கொண்டுள்ளன.
பகுப்பு:வான் போக்குவரத்து கட்டுப்பாடு
துருக்கியில் சுற்றுலா
துருக்கியில் சுற்றுலா (Tourism in turkey) என்பது பெரும்பாலும் வரலாறு தளங்கள் மற்றும் அதனை சுற்றியுள்ள கடற்கரை உணவகங்களே ஆகும். துருக்கி கலாச்சாரம், மற்றும் சுகாதரப் பாதுகாப்புக்கான பிரபலமான இடமாகவும் மாறியுள்ளது.
இசுதான்புல்
சனவரி 2013இல், துருக்கி அரசாங்கம் இசுதான்புல்லில் உலகில் மிகபெரிய விமான நிலையத்தை கட்டபோவதாக அறிவித்தது. இந்த நடவடிக்கைக்காக 7 பில்லியன் யூரோக்களை முதலீடு செய்துள்ளது. மேலும் இந்த திட்டத்தினை நான்கு பகுதிகளாக பிரித்துள்ளது. திட்டத்தின் முதல் பகுதி 2017ல் முடிக்கப்பட்டது.
பிற இடங்கள்
அங்காராவும் ஒரு வரலாற்று பழமையான நகரமாகும். இது சுற்றுலா நகரமல்ல என்றாலும் வழக்கமாக கப்படோசியா செல்லும் வழியில் பயணிகளுக்கு ஒரு நிறுத்தமாகும். இந்த நகரம் ஒரு சிறந்த கலாச்சார நகரமாகத் திகழ்கிறது. மேலும் பல அருங்காட்சியகங்களையும் கொண்டுள்ளது. துருக்கிய சுதந்திரப் போரின் தலைவரும் துருக்கி குடியரசின் நிறுவனரும், முதல் குடியரசுத்தலைவருமான முஸ்தபா கெமால் அத்தாதுர்க்கின் நினைவுக் கல்லறை அங்காராவில் அமைந்துள்ளது.
சுற்றுலா வளர்ச்சி
2000 மற்றும் 2005க்கு இடையில் துருக்கியில் வெளிநாட்டு சுற்றுலாப் பயணிகளின் வருகை கணிசமாக அதிகரித்ததுள்ளது. இது 8 மில்லியனிலிருந்து 25 மில்லியனாக அதிகரித்துள்ளது. இதனால் துருக்கி வெளிநாட்டு பார்வையாளர்களுக்கான உலகின் முதல் 10 இடமாக மாறியது. 2005 ஆம் ஆண்டு துருக்கியின் வருவாய் 20.4 பில்லியன் அமெரிக்க டாலர்களாக இருந்தது. இது துருக்கியை உலகின் முதல் 10 பெரிய வரவாய் உரிமையாளர்களில் ஒன்றாய் மாற்றியது. உலக சுற்றுலாதுறையின்படி துருக்கி உலகின் 6 வது பிரபலமான சுற்றுலாத் தலமாகவும், ஐரோப்பாவில் 4வது இடமாகவும் இருந்தது. 2014 ஆம் ஆண்டு அதிகபச்சமாக துருக்கி 42 மில்லியன் வெளிநாட்டு சுற்றுலா பயணிகளை ஈர்த்தது. ஆனால் 2016 ஆம் ஆண்டில், சுமார் 30 மில்லியன் சுற்றுலா பயணிகள் மட்டுமே துருக்கிக்கு வருகை தந்தனர்.
வெளியினைப்புகள்
பகுப்பு:துருக்கி பகுப்பு:சுற்றுலாத் தலங்கள் பகுப்பு:சுற்றுலா
ருரு
ருரு என்பவர் இந்து தொன்மவியலின் அடிப்படையில் ஒரு அரக்கராவார். இவர் ஒரு முறை சிவபெருமானின் மனைவியான பார்வதி தேவியை கண்டு அவரை அடைய வேண்டும் என எண்ணினார். அதற்காக கடுமையான தவத்தில் ஈடுபட்டார். பிரம்மா அவர்முன் தோன்றி என்ன வரம்வேண்டுமென கேட்க பார்வதியை மணக்க வேண்டும் என்றார். அது தன்னால் கொடுக்கமுடியாத வரமென மறைந்தார். ருரு தவத்தினைத் தொடர்ந்தார், இதையறிந்த பார்வதி தேவி யானையுடன் சண்டையிட்டுக் கொண்டிருந்த ஒரு சிங்கத்தினை கொன்று யானையைக் காப்பாற்றினார். அச்சிங்கத்தின் தோலை உடலில் போட்டுக் கொண்டு தவமிருக்கும் ருருவின் முன்வந்தார்.
பார்வதியின் அகோர ரூபத்தினைக் கண்ட ருரு பயந்தான். பார்வதி என்பவள் அழகானவள், அவளையே மணம் முடிக்க எண்ணினேன். உன்னையல்ல என்று கூறினான். அத்துடன் பார்வதி அங்கிருந்து விரட்டுவதற்கு கதையாயுத்தால் தாக்க முற்பட்டான். பார்வதி தேவி அவனை கொன்றாள்.
ஆதாரங்கள்
பகுப்பு:அரக்கர்கள்
மருங்காபுரி (சட்டமன்றத் தொகுதி)
மருங்காபுரி சட்டமன்றத் தொகுதி, தமிழ்நாடு மாநிலத்தில் திருச்சிராப்பள்ளி மாவட்டத்தில் இருந்த ஒரு சட்டமன்றத் தொகுதி ஆகும். இந்திய தேர்தல் ஆணையம் 2008 ம் ஆண்டு வெளியிட்ட தொகுதி மறுசீரமைப்பு உத்தரவு படி இனி வரும் தேர்தல்களில் சட்டமன்ற தொகுதியாக இருக்காது.
மேற்கோள்கள்
பகுப்பு:தமிழ்நாடு நீக்கப்பட்ட சட்டமன்றத் தொகுதிகள் பகுப்பு:திருச்சிராப்பள்ளி மாவட்டம்
விஜய் மேர்ச்சன்ட்
விஜய் மேர்ச்சன்ட் (Vijay Merchant), பிறப்பு: அக்டோபர் 12 1911), இறப்பு: ஆகத்து 27 1987துடுப்பாட்ட அணியின் முன்னாள் துடுப்பாட்டக்காரர். இவர் 10 தேர்வுத் துடுப்பாட்டப் போட்டியிலும், 150முதல்தர துடுப்பாட்டப் போட்டிகளிலும்கலந்து கொண்டுள்ளார். தேர்வுத் துடுப்பாட்டப் போட்டிகளில், இந்தியத் தேசிய அணியினை இவர் 1929–1959 ஆண்டுகளில் பிரதிநிதித்துவப் படுத்தியுள்ளார்..
சைவ சித்தாந்த நூற்பதிப்புக் கழகம்
சைவ சித்தாந்த நூற்பதிப்புக் கழகம் (SAIVA SIDDHANTA WORKS PUBLISHING SOCIETY, TINNEVELLY, LIMITED) என்பது 1920 இல் தமிழகத்தின் திருநெல்வேலியில் துவக்கப்பட்ட ஒரு தமிழ் பதிப்பக நிறுவனமாகும். இது தமிழையும், சைவத்தையும் வளர்ப்பதை நோக்கமாக கொண்டு துவக்கபட்டது. இந்தப் பதிப்பகம் செந்தமிழ்ச் செல்வி என்ற இதழையும் நடத்தி வருகிறது.
நூலகம்
புத்தகப் பதிப்போடு நின்றுவிடாமல், 1958-ல் கழகத்தால் மறைமலையடிகள் நூல் நிலையம் என்ற பெயரில் நூலகம் தொடங்கி நடத்திவருகிறது. தற்பொழுது இந்நூலகம் சென்னை கன்னிமாரா நூலகத்தின் மாடியில் இயங்கிவருகிறது.
குறிப்புகள்
பகுப்பு:தமிழ்நாட்டுப் பதிப்பகங்கள் பகுப்பு:தமிழ்ப் பதிப்பகங்கள்
பாலின விகிதம்
பாலின விகிதம் அல்லது பால் விகிதம் (Sex ratio) என்பது மக்கள்தொகையில் ஆண்களுக்கும் பெண்களுக்கும் இடையேயுள்ள விகிதத்தைக் குறிக்கிறது. பாலின விகிதம் பிற உயிரினங்களிலும் கணக்கிடப்படுகிறது. மானிடவியலாளர்கள் (anthropologists), மக்கள் தொகையியலாளர்கள் (demographers) போன்றவர்கள் மனிதர்களின் பாலின விகிதத்தைக் குறித்து அறிவதில் பெரும் ஆர்வமுடையவர்களாக உள்ளார்கள். என்றாலும் குழந்தைப் பிறப்பின்போது கணக்கிடப்படும் பாலின விகிதாச்சாரங்கள் தாய்மார்களின் வயது, தேர்ந்தெடுத்த கருக்கலைப்பு/சிதைப்புகள் , சிசுக் கொலைகள் ஆகியக் காரணிகளால் பெருமளவு ஒருபக்கச் சாய்வினைக் கொண்டவையாக உள்ளன. உயிர்கொல்லி மருந்துகள் (pesticides), பிற சுற்றுச்சூழல் மாசுகளுக்கு ஆட்படுதல் போன்றவை பாலின விகிதத்தை பாதிக்கும் முக்கியமானக் காரணிகளுள் ஒன்றாக இருக்கலாம். 2014 ஆம் ஆண்டுக் கணக்கின்படி குழந்தைப் பிறப்பின்போது உலகளாவியப் பாலின விகிதம் 107 ஆண்குழந்தைகளுக்கு 100 பெண்குழந்தைகள் (1000 சிறுவன்களுக்கு 934 சிறுமிகள்) என மதிப்பீடு செய்யப்பட்டுள்ளது.
பாலின விகித வகைகள்
பெரும்பாலான உயிரினங்களில் பாலின விகிதமானது அவ்வுயிரினங்களின் ஆயுட்கால விவரங்களைப் பொறுத்து மாறுபடுகிறது. இது, பொதுவாக நான்கு உட்பிரிவுகளாகப் பிரிக்கப்படுகின்றது:
என்றாலும் தெளிவான வரையறைகள் (எல்லைகள்) இல்லாததால் மேலுள்ள விகிதங்களை கணக்கிடுவது கடினமாக உள்ளது.
பால் விகிதக் கோட்பாடு
பால் விகிதக் கோட்பாடு என்பது இனப்பெருக்க உயினங்களின் பாலின விகிதத்தை அவ்வுயிரினங்களின் இயற்கையான வரலாற்றை கொண்டு துல்லியமாகக் கணிப்பதைக் குறித்துப் படிப்பதாகும். இத்துறையில் பாலின ஒதுக்கீடு (Sex Allocation) என்னும் தலைப்பில் எரிக் சார்நோவ் என்பவரால் 1982 ஆம் ஆண்டு எழுதப்பட்ட புத்தகத்தின் தாக்கம் இன்றளவும் பெருமளவு உள்ளது. இவர் ஐந்து முக்கியமான கீழ்காணும் கேள்விகளைப் புத்தகத்திலும், பொதுவாக இத்துறையிலுள்ளவர்களை நோக்கியும் எழுப்புகிறார்:
பாலின விகிதத்தை அறிந்து கொள்வதைக் காட்டிலும், பாலின ஒதுக்கீடு (ஒவ்வொரு பாலினத்திற்கும் ஒதுக்கப்படும் சக்தி ஒதுக்கீடு) குறித்து அறிவதையே உயிரின ஆய்வுகள் முதன்மையாகக் கருத்தில் கொள்கின்றன.
பிஷரின் கோட்பாடு
பெரும்பாலான உயிரினங்களில் பாலின விகிதம் ஏறத்தாழ 1:1 ஆக இருப்பது ஏன் என்பது குறித்து பிஷரின் கோட்பாடு விளக்குகிறது. 1967 ஆம் ஆண்டு, பில் ஹாமில்டன் என்பவர் "அசாதாரணப் பாலின விகிதம்" என்னும் தன்னுடைய ஆய்வுக் கட்டுரையில் (ஆண், பெண் இரு சந்ததிகளுக்கும் பெற்றோரின் பராமரிப்பு சமமாக இருப்பதாக கொள்ளும் பட்சத்தில்) பிஷரின் கோட்பாட்டை கீழ் கண்டவாறு விளக்குகிறார்:
நவீன வழக்கில், பாலின விகிதம் 1:1 ஆக இருப்பதே பரிணாமத்தின்படியான நிலையான உத்தி (evolutionarily stable strategy; ESS) எனக் கருதப்படுகிறது.
மேற்கோள்கள்
பகுப்பு:சமூகம் பகுப்பு:உயிரியல் பகுப்பு:பாலியல் பகுப்பு:பாலினம்
காடையாம்பட்டி அழகுராய பெருமாள் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் அழகுராய பெருமாள், ஸ்ரீதேவி, பூதேவி சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. சித்திரை மாதம் முக்கிய திருவிழா நடைபெறுகிறது. சித்திரை பௌர்ணமி மாதம் தேரோட்டம் நடைபெறுகிறது.
மேற்கோள்கள்
பகுப்பு:சேலம் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கஸ்தூரி மஞ்சள் (திரைப்படம்)
கஸ்தூரி மஞ்சள் இயக்குனர் ஜே. பி. ராஜாரவி இயக்கிய தமிழ்த் திரைப்படம். இதில் ஜகதீஷ், ரூபிணி  ஆகியோர் முக்கிய கதாபாத்திரங்களில் நடித்திருக்கின்றனர். இத்திரைப்படத்திற்கு இசையமைத்தவர் தேவா மற்றும் இத்திரைப்படம் வெளியிடப்பட்ட நாள் 19-பிப்ரவரி-1992.
வெளி இணைப்புகள்
பகுப்பு:1992 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:தேவா இசையமைத்த திரைப்படங்கள் பகுப்பு:ஜெய்சங்கர் நடித்த திரைப்படங்கள் பகுப்பு:செந்தில் நடித்த திரைப்படங்கள் பகுப்பு:விஜயகுமார் நடித்த திரைப்படங்கள் பகுப்பு:மனோரமா நடித்த திரைப்படங்கள்
கேக்காவ்துரோவ் மாகாணம்
கேக்காவ்துரோவ் (Cakaudrove) பிஜியின் மாகாணங்களில் ஒன்று. வானுவாலெவு தீவில் உள்ளது. இதன் பரப்பளவு 2,816 சதுர கிலோமீட்டர்கள் ஆகும். இங்குள்ள ஒரே பெரிய நகரம் சவுசவு ஆகும். இந்த மாகாணத்தை நிர்வகிக்க, கேக்காவ்துரோவ் மாகாண மன்றம் உள்ளது.
சான்றுகள்
பகுப்பு:பிஜி
தோபி காட் ரயில் நிலையம்
தோபி காட் ரயில் நிலையம் சிங்கப்பூரின் துரிதக் கடவு ரயில் நிலையங்களில் ஒன்றாகும். இது நாட்டின்	தெற்கு	பகுதியில் டோபி காட்  நகரில் அங்குள்ள மக்களுக்கு செவைசெய்கிறது. வடக்கு தெற்கு வழித்தடத்தில் இது	இருபத்தினான்காம்	ரயில் நிலையமாகும். இது சாமர்செட் ரயில் நிலையம்	மற்றும் நகர மண்டபம் ரயில் நிலையம் ஆகிய இரண்டிற்கும் நடுவில் அமைந்துள்ளது. இரண்டு தளமேடைகளை கொண்ட இந்த ரயில் நிலையத்தில் ஒன்றில் ஜூரோங் கிழக்கு ரயில் நிலையம் நோக்கியும் மற்றொன்றில் மரீனா பே நோக்கியும் ரயில்கள் பயணிக்கின்றன.
இந்த ரயில் நிலையத்தில் வடக்கு தெற்கு வழித்தடம் மற்றும் வட்டப்பாதை  வழித்தடம் ஆகிய இரண்டும், வடக்கு கிழக்கு வலித்தடத்துடன் சந்திப்பது இந்த நிலையத்தின் சிறப்பாகும். எனவே இந்த நிலையமே தற்பொழுது சிங்கப்பூரில் மிகப்பெரிய ரயில் நிலையமாக கூறப்படுகிறது.
மேற்கோள்கள்
பகுப்பு: சிங்கப்பூர் ரயில் நிலையங்கள்
சிட்டகாங் மாவட்டம்
'சிட்டகாங் மாவட்டம் (சட்டோகிராம் மாவட்டம்) (Chittagong District) now Chattogram (চট্টগ্রাম জেলা, தெற்காசியாவின் வங்காளதேச நாட்டின் அறுபத்தி நான்கு மாவட்டங்களில் ஒன்றாகும். இம்மாவட்டம்  சிட்டகாங் கோட்டத்தில்   உள்ளது.  வங்காளதேசத்தின் தென்கிழக்கில் அமைந்த இம்மாவட்டத்தின் நிர்வாகத் தலைமையிடம் சிட்டகாங்  நகரம் ஒரு மாநகராட்சியும்  ஆகும். இம்மாவட்டத்தின் பெரும் பகுதி வங்காள விரிகுடாவின் கிழக்கிலும், சிறு பகுதி மேற்கிலும் அமைந்துள்ளது.
இயற்கை துறைமுகமான சிட்டகாங் துறைமுகம், வங்காளதேசத்தின் இரண்டாவது பெரிய துறைமுகமாகும்.
மாவட்ட நிர்வாகம்
சிட்டகாங் மாவட்டம் பதினான்கு துணை மாவட்டங்களாகப் பிரிக்கப்பட்டுள்ளது. இம்மாவட்டம் இருபத்தி ஆறு காவல் நிலையங்களும், 1,267 கிராமங்களும் கொண்டுள்ளது.
பொருளாதாரம்
வேளாண்மை, மீன் பிடித்தல், ஏற்றுமதி மற்றும் இறக்குமதி இம்மாவட்டத்தின் முக்கியப் பொருளாதாரம் ஆகும்.
சமயங்கள்
சிட்டகாங் மாவட்டத்தில் 13148 பள்ளிவாசல்களும், 1025 இந்துக் கோயில்களும்,  535 பௌத்த விகாரங்களும் மற்றும்  192 கிறித்தவ தேவாலயங்களும் உள்ளது.
வெளி இணைப்புகள்
பகுப்பு:வங்காளதேச மாவட்டங்கள் பகுப்பு:சிட்டகாங் மாவட்டம்
வார்த்தாமாலை
'வார்த்தை', 'மாலை' என்னும் இரண்டு சொற்கள் இணைந்து வார்த்தாமாலை ஆயிற்று. வைணவ சமயத் தொடர்பான 456 வார்த்தைகளுக்கு இந்த நூலில் விளக்கங்கள் தரப்பட்டுள்ளன. நாதமுனிகள் வார்த்தையிலிருந்து தொடங்கி, வடக்குத் திருவீதிப்பிள்ளை பெரியவாச்சான் பிள்ளையோடு முடிவடைகிறது. பொரியவாச்சான்பிள்ளை காலம் 13 ஆம் நூற்றாண்டு. எனவே இந்த நூல் 13 ஆம் நூற்றாண்டு எனக் கொள்ளப்படுகிறது.
'பின்பழகிய பெருமாள் சேர்தருளிய வார்த்தாமாலை' என்னும் தொடரைக் கொண்டு இதன் தொகுப்பாசிரியர் பின்பழகிய பெருமாள் எனக் கொள்ளப்படுகிறது. இவர் சிலவற்றைச் சேர்த்தவர் எனவும், நூலை உருவாக்கியவர் அல்லர் எனவும் மு. அருணாசலம் குறிப்பிடுகிறார். இந்த நூல் 'பின்பழகிய பெருமாள் ஜீயர் திருவடிகளே சரணம்' என்னும் தொடர் கொண்டு முடிகிறது.
"ஸ்ரீ வைஷ்ணவர்கள் அவசியம் அறியவேண்டும் அர்த்தங்களையும் அணுஷ்டானங்களையும் பெண்களும் பேதைகளும் எளிதாக அறிந்து உஜஜீவிக்கும்படி ஸ்ரீமத் நாதமுனிகள் தொடக்கமானவர் அருளிச்செய்த வார்த்தாமாலை" - என என்பது இந்நூலின் முகப்பு ஏடு குறிப்பிடுகிறது.
ஆசாரியர் மாணாக்கர்களுக்குச் சொன்ன விடைகள் என்னும் பாங்கில் சொற்களின் விளக்கங்கள் உள்ளன. விளக்கங்கள் ஒரு சொல் வடிவிலும், மூன்று பக்கம் வரையிலான செய்தி வடிவிலும் உள்ளன. 441 ஆம் வார்த்தைக்கான விளக்கம் ஏழு பக்க அளவில் விரிவாக உள்ளது.
வார்த்தை விளக்கம் - எடுத்துக்காட்டு
இந்த நூல் 13 ஆம் நூற்றாண்டு உரைநடைக்குச் சிறந்த எடுத்துக்காட்டு.
அடிக்குறிப்பு
பகுப்பு:13 ஆம் நூற்றாண்டுத் தமிழ் நூல்கள் பகுப்பு:வைணவ இலக்கியங்கள்
குமுகம் ஒழுங்கமைத்தல்
குமுக ஒழுங்கமைத்தல் என்பது ஒரு குமுகம் குறிப்பிட்ட நோக்குக்களுக்காக தம்மை ஒழுங்கமைத்துக் கொள்வதைக் குறிக்கும். அரசு, வணிகம் போன்றவற்றில் இருந்து குமுக ஒழுங்கமைவு வேறுபடுத்திப் பாக்கப்படுகிறது. குமுகம் தாமகவே ஒழுங்கமைத்துக் கொள்ளும், அல்லது வெளி ஒழுங்கமைப்பாளர்களின் தூண்டல்களால் அல்லது உதவியுடன் ஒழுங்கமைத்துக் கொள்ளலாம்.
குமுக ஒழுங்கமைத்தலின் நோக்கங்கள்
பல சமூகவியல் நூல்களில் குமுக ஒழுங்கமைப்பு சிறிய அதிகார வர்க்கத்துக்கு எதிராக பரந்த மக்கள் பலத்தைச் சேர்த்து சமூக மாற்றத்தை உருவாக்குவதாக கொள்ளப்படுகிறது. எனினும், இன்று பல தரப்பட்டோருடைய இலக்குகளுக்காவும் குமுக ஒழுங்கமைப்பு நிகழ்த்தப்படுகிறது.
குமுக ஒழுங்கமைத்தலில் உள்ள பணிகள்
பகுப்பு:குமுகம்
சாரா எல்லன் ஆர்டிங்
சாரா எல்லன் ஆர்டிங் எனப்பட்ட எல்லன் ஆர்டிங் பேக்கர் (Ellen Harding Baker) ஓகியோவில் உள்ள கன்னெக்டிகட்டில் 1847 ஜூன் 8 இல் பிறந்தார். இவர் தனது வானியல் விரிவுரைகளில் பயன்படுத்திய சூரியக் குடும்பக் கம்பளி உறை வரைவுக்காகப் பெயர்பெற்றவர். இவர் தன் வானியல் உரைகளை அயோவா மேற்கு கிளையிலும் மாஸ்கோ மேற்கு கிளையிலும் அயோவா உலோன்டிரீயிலும் ஆற்றியுள்ளார். இந்தக் கம்பளி உறை வரைவு இப்போது சுமித்சோனிய நிறுவனத்திடம் உள்ளது. நடப்பில் இது பார்வைக்கு வைக்கப்படுவதில்லை. இது 1876 இல் செய்யப்பட்ட்து. இதன் வடிவமைப்பு அக்கால வானியல் பாடநூல்களில் அமைந்த படவிளக்கத்தைப் போல அமைக்கப்பட்ட்தாகும். இதில் நடுவில் சூரியன் உள்லது. இதில் எட்டு சூரியக் குடும்பக் கோள்களும் அவை சூரியனைச் சுற்றும் வட்டணைகளுடன் காட்டப்பட்டுள்ளன. இதில் முதன்மை சிறுகோள் பட்டையும் அமைந்துள்ளது. இதில் சூரியக் குடும்பத்துக்கு அப்பால் உள்ள விண்மீன்களும் அமைந்துள்ளன. இதில் புவியின் நிலாவும் வியாழனின் கலீலிய நிலாக்களும் காரிக்கோள், நெப்டியூன், யுரேனசு ஆகிய கோள்களின் எண்ணற்ற நிலாக்களும் காரிக்கோள் வலயங்களும் அமைந்துள்ளன. மையம் பிறழ்ந்த வட்டணையில் ஒரு வால்வெள்ளியும் காட்டப்பட்டுள்ளது. இது 1835 இல் பார்த்த ஆல்லே வால்வெள்ளியாக இருக்கலாம். இந்த உறை 89 x 106 அங்குலங்கள் (225 செமீ x 269 செமீ) அளவு பெரியதாகும்.
எல்லன் மரியோன் பேக்கரை 1867 அக்தோபர் 10 இல் மணந்துகொண்டார். எல்லன் 1886 மார்ச்சு 30 இல் என்புருக்கி நோயால் இறக்கும்போது இவர்களுக்கு ஏழு குழந்தைகள் இருந்தனர்.
மேற்கோள்கள்
பகுப்பு:1847 பிறப்புகள் பகுப்பு:1886 இறப்புகள் பகுப்பு:அமெரிக்க வானியலாளர்கள் பகுப்பு:அமெரிக்கப் பெண் அறிவியலாளர்கள் பகுப்பு:பெண் வானியலாளர்கள்
ஆபிரகாமிய சமயங்கள்
உருவாக்கப்பட்ட காலவரிசைப்டி, யூதம், கிறித்தவம், இசுலாம் ஆகிய மூன்று பெரிய சமயங்கள் என்பன ஆபிரகாமிய சமயங்கள் ஆகும்.
ஜெய்
ஜெய் (Jai, பிறப்பு: ஏப்ரல் 6, 1984) ஒரு தமிழ்த் திரைப்பட நடிகர். இவர் பாடகர் தேவாவின் உறவினர் ஆவார்.
ஆனந்த விகடனுக்கு அளித்த பேட்டியில், அவர் இஸ்லாத்தை ஏற்றதாகவும், ஏழு ஆண்டுகளாக இஸ்லாத்தை பின்பற்றி வருகிறார் என்றும், எதிர்காலத்தில் தனது பெயரை அஜீஷ் ஜெய் என்று மாற்ற நினைப்பதாகவும் கூறினார்.
வெளி இணைப்பு
பகுப்பு:தமிழ்த் திரைப்பட நடிகர்கள் பகுப்பு:வாழும் நபர்கள் பகுப்பு:1984 பிறப்புகள் பகுப்பு:இந்திய முஸ்லிம்கள் பகுப்பு:தமிழ் முசுலிம் நபர்கள்
கிருட்டிணராச சாலை
thumb| கீழைநாட்டுவியல் நூலகம் thumb| கட்டிடக்கலை மையம் thumb| மாவட்ட நீதிமன்றத்தின் இரட்டை பூங்காக்கள் கிருட்டிணராச சாலை (Krishnaraja Boulevard) என்பது இந்தியாவின் கருநாடக மாநிலத்தில் உள்ள மைசூர் நகரத்தின் ஒரு முக்கியமான சாலையாகும்.
அமைவிடம்
கிருட்டிணராச சாலை மைசூரின் தெற்குப் பகுதியில் சரசுவதிபுரம் மற்றும் பல்லால் வட்டம் ஆகியவற்றுக்கிடையே அமைந்துள்ளது.
வரலாறு
மைசூர் நகரத்தின் வரலாற்று வீதிகளில் ஒன்றாக கிருட்டிணராச சாலையும் கருதப்படுகிறது. இது இருபுறமும் கம்பிவேலி அமைக்கப்பட்டு பூக்கும் மரங்கள் நடப்பட்டு பராமரிக்கபட்டு வருகிறது
தற்போதைய நிலை
சமீபத்தில் இந்தச் சாலை அரசு அதிகாரிகளால் புறக்கணிக்கப்பட்டு, மக்கள் அதை வாகனங்களை நிறுத்தும் இடமாக பயன்படுத்தத் தொடங்கியுள்ளனர்.
வரலாற்று கட்டிடங்கள்
கீழைநாட்டுவியல் நூலகம், மகாராஜாவின் கல்லூரி மற்றும் துணை ஆணையர் அலுவலகம், மாவட்ட நீதிமன்ற வளாகம், அர்சு உறைவிடப் பள்ளி, கட்டிடக்கலை கல்லூரி மற்றும் யுவராஜாவின் கல்லூரி போன்ற பல வரலாற்று கட்டிடங்கள் இந்த இரட்டைச் சாலையில் அமைந்துள்ளன. கிராபோர்டு ஹால் என்று அழைக்கப்படும் மைசூர் பல்கலைக்கழகத்தின் பிரதான அலுவலகமும் இங்கே அமைந்துள்ளது.
சாலையின் நீளம்
இந்தச் சாலை பல்லா வட்டத்திற்கு அருகிலுள்ள ஒரு பாலத்தின் சந்திப்பில் இருந்து வடக்குப் பக்கத்தில் அன்சூர் சாலையில் முடிவடைகிறது. பிரபல பாரம்பரிய நிபுணர் பேராசிரியர் என்.எஸ்.ரங்கராஜுவின் கூற்றுப்படி, நகர சபையால் அதன் பாரம்பரிய மதிப்புக்காக அடையாளம் காணப்பட்ட 15 சாலைகளில் இதுவும் ஒன்றாகும்.
குறிப்புகள்
பகுப்பு:மைசூர் மாவட்டம்
செம்பூதி பிதாவூர் அய்யனார் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் கிராம முறைப்படி ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மெய் நிகர் கற்றல் சூழல்
கல்வி நுட்பவியலில் மெய் நிகர் கற்றல் சூழல் (virtual learning environment, VLE) என்பது எண்ணிம அம்சங்களைக் கொண்ட படிப்புகளில் பயன்படுத்தப்படும் வலைச் செயலி அடிப்படையிலான தளம் ஆகும். VLE-கள் பொதுவாக கல்வி நிறுவனங்களுக்குள் பயன்படுத்தப்படுகிறது.
ஆங்கில மொழி பேசும் உலகில் கிட்டத்தட்ட அனைத்து உயர் கல்வி நிறுவனங்களிலும் VLE-கள் ஏற்றுக்கொள்ளப்பட்டுள்ளன.
மேற்கோள்கள்
பகுப்பு:கல்வி பகுப்பு:நுட்பத் தொடர்பாடல் பகுப்பு:துப்புரவு முடிந்த தஞ்சாவூர் மாவட்ட ஆசிரியர்கள் தொடங்கிய கட்டுரைகள்
துல்லுசு ஓசுதிலியசு
thumb|துல்லுசு ஓசுதிலியசுவின் சிற்பம் துல்லுசு ஓசுதிலியசு (ஆட்சி கி. மு. 672 – 640) என்பவர் தொன்மவியலின் படி உரோமின் மூன்றாவது மன்னன் ஆவார். இவர் நுமா பாம்பிலியசுவுக்குப் பிறகு ஆட்சிக்கு வந்தார். இவருக்கு முன்னிருந்த மன்னரைப் போல் இல்லாமல், துல்லுசு ஒரு போர்க் குணம் கொண்ட மன்னனாக அறியப்பட்டார். உரோமானிய வரலாற்றாளர் லிவியின் கூற்றுப் படி தனக்கு முன்னிருந்த மன்னரின் மிகுந்த அமைதியான இயல்பானது உரோமை பலவீனப்படுத்தி விட்டதாக இவர் நம்பினார். இவர் போரை விரும்பினர் என்று குறிப்பிடப்படுகிறது. உரோமின் முதல் மன்னனான உரோமுலசுவையும் விட அதிக போர்க் குணம் கொண்டவராக இருந்தார் என்று குறிப்பிடப்படுகிறது. இவரது இறப்பு குறித்த பதிவுகள் ஒன்றிலிருந்து மற்றொன்று மாறுபடுகின்றன. லிவியின் தொன்மவியல் கதையின் படி இவர் ஜூப்பிட்டரைக் கோபப்படுத்தினார், ஜூப்பிட்டர் ஒரு மின்னலைக் கொண்டு தாக்கிய இவரைக் கொன்றார். தொன்மவியல் அல்லாத மற்ற நூல்கள் 32 ஆண்டுகள் ஆட்சி செய்ததற்குப் பிறகு இவர் பிளேக் நோயால் இறந்தார் என்று குறிப்பிடுகின்றன.
ராமப்பா கோயில்
இராமலிங்கேஸ்வரருக்கு அர்ப்பணிக்கப்பட்ட இக்கோயிலை, கிபி 11ம் நூற்றாண்டில் கட்டியவர் காக்கத்தியர் படைத்தலைவர் ரேச்சர்ல ருத்திரன் ஆவார்.
துல்லுசு ஓசுதிலியசு
உசாத்துணை
பகுப்பு:இத்தாலி பகுப்பு:உரோமின் மன்னர்கள்
ராமப்பா கோயில்
அமைவிடம்
காக்கத்தியர்களின் தலைநகரமான வாரங்கல் நகரத்திலிருந்து 77 கிமீ தொலவிலும், மாநிலத் தலைநகரம் ஐதராபாத்திலிருந்து 157 கிமீ தொலைவிலும் ராமப்பா கோயில் உள்ளது.
இக்கோயிலின் 1213ம் ஆண்டின் கல்வெட்டுக் குறிப்பின் படி, காக்காத்திய மன்னர் கணபதி தேவாவின் ஆட்சிக்காலத்தில், அவரது தலைமைப் படைத்தலைவர் ரேச்சர்ல ருத்திரன் என்பவர் இக்கோயிலைக் கட்டியதாக அறியப்பாடுகிறது.
இக்கோயில் அழகிய சிற்பங்களுடன் செம்மணற்கலால் கட்டப்பட்டுள்ளது. மேலும் கோயிலைத் தாங்கும் தூண்கள் கருங்கற்களால் நிறுவப்பட்டுள்ளது. கோயில் கருவறை செங்கற்களால் கட்டப்பட்டுள்ளது. இந்தியத் தொல்லியல் ஆய்வகம் இக்கோயிலை சீரமைத்தும், பராமரித்தும் வருகிறது. .
வெளி இணைப்புகள்
பகுப்பு:தெலங்காணாவில் உள்ள இந்துக் கோயில்கள் பகுப்பு:இந்திய இந்துக் கோயில்கள் பகுப்பு:உலகப் பாரம்பரியக் களங்கள் பகுப்பு:இந்தியாவில் உள்ள உலக பாரம்பரியக் களங்கள்